stanford-oval/wikipedia huggingface dataset:
סלבדור (ספינת מעפילים)
גלריה

בני נוער חברי תנועת השומר הצעיר כפי שצולמו בווארנה בטרם הפלגת הסלבדור
קבר אחים בהר הרצל של הנספים בספינה סלבדור
אנדרטה המוצבת באתר מחנה המעפילים בעתלית על שם משה סנה המנציחה את קרבנות ספינות המעפילים שטבעו בדרכן לארץ
אנדרטת זיכרון בהר הרצל לנספים בספינה סלבדור
קבר אחים בהר הרצל של קרבנות הספינה סלבדור
לקריאה נוספת

שלמה שאלתיאל, ספינת המעפילים סלבדור, הוצאת "עמותת סלבדור", ירושלים, 2020.
רות דנון, אחות ציון,  הוצאת סטימצקי, 2014. ע' 46–54: סיפורה של האחות - הנזירה רג'ין קנטי
ביאורים

↑  רוברט רוּבֶּנוֹב היה סגן יו"ר התאחדות עולי בולגריה בישראל ופעיל עלייה. אחותו הייתה הפרטיזנית מתי רובנובה.
הערות שוליים

↑  שלמה שאלתיאל, מארץ הולדת למולדת, עלייה והעפלה מבולגריה ודרכה בשנים 1939 - 1949, הוצאת עם עובד, תל אביב, 2004, עמודים 68-69.
↑  הספינה סלבדור, באתר wertheimer.info (באנגלית).
1 2 3 4 5  שלמה שאלתיאל, מארץ הולדת למולדת, עמודים 83-90.
↑  שלמה שאלתיאל, מארץ הולדת למולדת, עמוד 314.
1 2 3  חיים קשלס, קורות יהודי בולגריה, כרך ג' - תקופת השואה, הוצאת דבר, תל אביב, 1969, עמודים 26-37
↑  חיים קשלס, ספינות המעפילים "סלבדור", "דוריאן" ו"נאדז'דה", בתוך: אנציקלופדיה של גלויות - יהדות בולגריה, ירושלים, 1967, עמודים 775–780.
↑  מיכאל בר-זוהר, הרכבות יצאו ריקות, הוצאת הד ארצי, אור יהודה, 1999, עמוד 44.
↑  דברים שנשא משה שרת בשנת 1964 (יו"ר הסוכנות באותה עת) בהר הרצל, לרגל העלאת עצמות הקורבנות של ספינת סלבדור וקבורתן בהר, באתר "כולנו בולגרים", אוחזר ב-17 באוגוסט 2012.
| --- | --- |
בקרת זהויות :  NLI: 987011218644605171
עונת 1943/1944 בלה ליגה

| --- | --- |
 תקופת התחרות:  26 בספטמבר 1943 – 9 באפריל 1944 (197 ימים)
 מספר משתתפות:  14
 הזוכה:  ולנסיה
 מספר משחקים:  182
 מספר שערים:  694 (3.81 בממוצע למשחק)
 מלך השערים:  ספרד (1938-1945) אדמונדו סוארס   (28 שערים)
 → 1942/19431944/1945 ←
 
עונת 1943/1944 הייתה העונה ה-13 של לה ליגה שהיא הליגה הספרדית הבכירה בכדורגל. העונה החלה ב-26 בספטמבר 1943 והסתיימה ב-9 באפריל 1944.
הליגה כללה 14 קבוצות.
מליגת המשנה עלו סבאדל וריאל סוסיאדד.
ולנסיה זכתה בתואר בפעם השנייה בתולדות המועדון.
אדמונדו סוארס מולנסיה שכבש 27 שערים ב-26 משחקים זכה בתואר מלך השערים וזאת בפעם השנייה בקריירה.
ריאל סוסיאדד וסלטה ויגו ירדו לליגת משנה בסוף העונה. דפורטיבו לה קורוניה ואספניול שיחקו במשחקי מעבר ולאחר ניצחון נותרו בליגה הבכירה.
כדורגלנים מצטיינים

בהתאם לנתונים הרשמיים של LFP אדמונדו סוארס מולנסיה כבש 28 שערים ב-26 משחקים. הוא זכה בתואר מלך השערים וזאת בפעם השנייה בקריירה. בהתאם לנתוני עיתון ספורט MARCA הוא כבש 27 שערים.
איגנסין איסגירה מולנסיה היה השוער הטוב של העונה. הוא ספג 32 שערים ב-26 משחקים.
טבלת הליגה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1 | ולנסיה | 26 | 18 | 4 | 4 | 73 | 32 | 41 | 40 | זכייה בתחרות |
| 2 | אתלטיק אוויאסיון דה מדריד | 26 | 15 | 4 | 7 | 66 | 49 | 17 | 34 |  |
| 3 | סביליה | 26 | 12 | 8 | 6 | 60 | 46 | 14 | 32 |  |
| 4 | ריאל אוביידו | 26 | 12 | 5 | 9 | 71 | 47 | 24 | 29 |  |
| 5 | קאסטיון | 26 | 13 | 3 | 10 | 42 | 36 | 6 | 29 |  |
| 6 | ברצלונה | 26 | 10 | 8 | 8 | 59 | 46 | 13 | 28 |  |
| 7 | ריאל מדריד | 26 | 11 | 6 | 9 | 48 | 38 | 10 | 28 |  |
| 8 | גרנדה | 26 | 9 | 8 | 9 | 41 | 46 | 5- | 26 |  |
| 9 | סבאדל | 26 | 11 | 3 | 12 | 53 | 60 | 7- | 25 |  |
| 10 | אתלטיק בילבאו | 26 | 10 | 5 | 11 | 47 | 51 | 4- | 25 | זכתה בגביע חנרליסימו |
| 11 | אספניול | 26 | 9 | 5 | 12 | 42 | 50 | 8- | 23 | משחקי המבחן |
| 12 | דפורטיבו לה קורוניה | 26 | 6 | 7 | 13 | 35 | 64 | 29- | 19 | משחקי המבחן |
| 13 | ריאל סוסיאדד | 26 | 5 | 7 | 14 | 34 | 54 | 20- | 17 | ירדה ליגה |
| 14 | סלטה ויגו | 26 | 2 | 5 | 19 | 23 | 75 | 52- | 9 | ירדה ליגה |
סטטיסטיקה > מלכי השערים

| # | שחקן | קבוצה | שערים |
| --- | --- | --- | --- |
| 1 | ספרד (1938-1945) אדמונדו סוארס | ולנסיה | 28 |
| 2 | ספרד (1938-1945) אסטבן אצ'בריה | ריאל אוביידו | 25 |
| 3 | ספרד (1938-1945) מריאנו מרטין | ברצלונה | 24 |
| 4 | ספרד (1938-1945) דל פינו | סלטה ויגו | 21 |
| 5 | ספרד (1938-1945) סבינו בארינאגה | ריאל מדריד | 20 |
| 6 | ספרד (1938-1945) פאקו קמפוס | אתלטיקו אוויאסיון קלוב | 17 |
| 6 | ספרד (1938-1945) חואן ארסה | סביליה | 17 |
| 8 | ספרד (1938-1945) גיירמו גורוסטיסה | ולנסיה | 16 |
| 9 | ספרד (1938-1945) באסילו | קאסטיון | 15 |
| 10 | ספרד (1938-1945) הרריטה | ריאל אוביידו | 14 |
עונת 1944/1945 בלה ליגה

| --- | --- |
 תקופת התחרות:  24 בספטמבר 1944 – 20 במאי 1945 (239 ימים)
 מספר משתתפות:  14
 הזוכה:  ברצלונה
 מספר משחקים:  182
 מספר שערים:  656 (3.6 בממוצע למשחק)
 מלך השערים:  ספרד (1945-1977) תלמו סארה   (20 שערים)
 → 1943/19441945/1946 ←
 
עונת 1944/1945 הייתה העונה ה-14 של לה ליגה שהיא הליגה הספרדית הבכירה בכדורגל. העונה החלה ב-24 בספטמבר 1944 והסתיימה ב-20 במאי 1945.
הליגה כללה 14 קבוצות.
מליגת המשנה עלו ריאל חיחון וריאל מורסיה.
ברצלונה זכתה בתואר בפעם השנייה בתולדות המועדון.
סבאדל ודפורטיבו לה קורוניה ירדו לליגת משנה בסוף העונה.גרנדה שיחקה במשחקי מעבר ולאחר הפסד לסלטה ויגו ירדה ליגה.
כדורגלנים מצטיינים

בהתאם לנתונים הרשמיים של LFP תלמו סארה אתלטיק בילבאו כבש 20 שערים ב-26 משחקים. הוא זכה בתואר מלך השערים. בהתאם לנתוני עיתון ספורט MARCA הוא כבש 19 שערים.
איגנסין איסגירה מולנסיה היה השוער הטוב של העונה. הוא ספג 22 שערים ב-28 משחקים. זו הייתה העונה השנייה ברציפות בה הוא היה השוער הטוב בעונה.
טבלת הליגה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1 | ברצלונה | 26 | 17 | 5 | 4 | 50 | 30 | 20 | 39 | זכייה בתחרות |
| 2 | ריאל מדריד | 26 | 18 | 2 | 6 | 68 | 35 | 33 | 38 |  |
| 3 | אתלטיק אוויאסיון דה מדריד | 26 | 13 | 5 | 8 | 46 | 41 | 5 | 31 |  |
| 4 | ריאל אוביידו | 26 | 13 | 5 | 8 | 50 | 48 | 2 | 31 |  |
| 5 | ולנסיה | 26 | 12 | 6 | 8 | 61 | 35 | 26 | 30 |  |
| 6 | אתלטיק בילבאו | 26 | 14 | 2 | 10 | 54 | 41 | 13 | 30 | זכתה בגביע חנרליסימו |
| 7 | ריאל חיחון | 26 | 9 | 6 | 11 | 42 | 46 | 4- | 24 |  |
| 8 | קאסטיון | 26 | 10 | 4 | 12 | 43 | 50 | 7- | 24 |  |
| 9 | אספניול | 26 | 10 | 3 | 13 | 44 | 39 | 5 | 23 |  |
| 10 | סביליה | 26 | 9 | 4 | 13 | 52 | 49 | 3 | 22 |  |
| 11 | ריאל מורסיה | 26 | 7 | 5 | 14 | 40 | 58 | 18- | 19 |  |
| 12 | גרנדה | 26 | 7 | 5 | 14 | 40 | 55 | 15- | 19 | משחקי המבחן, ירדה ליגה |
| 13 | סבאדל | 26 | 6 | 5 | 15 | 30 | 67 | 37- | 17 | ירדה ליגה |
| 14 | דפורטיבו לה קורוניה | 26 | 5 | 7 | 14 | 36 | 62 | 26- | 17 | ירדה ליגה |
סטטיסטיקה > מלכי השערים

| # | שחקן | קבוצה | שערים |
| --- | --- | --- | --- |
| 1 | ספרד (1945-1977) תלמו סארה | אתלטיק בילבאו | 20 |
| 2 | ספרד (1945-1977) סבינו בארינאגה | ריאל מדריד | 18 |
| 3 | ספרד (1945-1977) אדמונדו סוארס | ולנסיה | 17 |
| 4 | ספרד (1945-1977) גיירמו גורוסטיסה | ולנסיה | 16 |
| 4 | ספרד (1945-1977) חוסה אסקולה | ברצלונה | 16 |
| 6 | ספרד (1945-1977) ססאר רודריגס אלברס | ברצלונה | 15 |
| 7 | ספרד (1945-1977) אמילין | ריאל אוביידו | 14 |
| 8 | ספרד (1945-1977) ויסנטה מוררה | ריאל מורסיה | 13 |
| 8 | ספרד (1945-1977) חואן ארסה | סביליה | 13 |
עולם המים

ערך זה עוסק בסרט מ-1995. אם התכוונתם לפארק מים, ראו .
| --- | --- |

 מבוסס על:  Waterworld 
 בימוי:  קווין ריינולדס 
 הופק בידי:  קווין קוסטנר
 תסריט:  דייוויד טוואהי, פיטר ריידר 
 עריכה:  פיטר בויל 
 שחקנים ראשיים:  קווין קוסטנר ג'ין טריפלהורן טינה מיורינו דניס הופר מייקל ג'טר
 מוזיקה:  ג'יימס ניוטון הווארד 
 צילום:  דין סמלר 
 מדינה:  ארצות הברית 
 חברת הפקה:  Davis Entertainment 
 חברה מפיצה:  סרטי יוניברסל
 שיטת הפצה:  וידאו על פי דרישה 
 הקרנת בכורה:  28 ביולי 1995
 משך הקרנה:  136 דק' 
 שפת הסרט:  אנגלית 
 סוגה:  סרט פעולה, סרט פוסט-אפוקליפטי, סרט מדע בדיוני, סרט דיסטופי 
 תקציב:  $175,000,000
 הכנסות:  $264,200,000
 הכנסות באתר מוג'ו:   waterworld
 פרסים:  פרס פטל הזהב לשחקן המשנה הגרוע ביותר
 דף הסרט ב־IMDb
 
עולם המים (באנגלית: Waterworld) הוא סרט עתידני-בדיוני בבימויו של קווין ריינולדס ובכיכובו של קווין קוסטנר. הסרט הופק ב-1995, קיבל ביקורות מעורבות ולא זכה להצלחה יחסית להשקעה הכספית הגדולה ביצירתו. עם זאת, במהלך השנים השתבץ הסרט בקטגוריית סרטי קאלט, והצליח במכירות לווידאו.
תקציר העלילה

העלילה מספרת על החיים בכדור הארץ לאחר שהוצף במימי הקרחונים שנמסו בקטבים. האנשים ששרדו את ההצפה חיים בקומונות קטנות על פני הים, נעים בסירות רעועות ומייחלים למצוא את היבשה. מי שתייה הם מצרך יקר המציאות ועפר אדמה הוא מצרך כה נדיר עד שהוא משמש כאמצעי תשלום בסחר חליפין. אין מוסדות שלטון בעולם ואיש הישר בעיניו יעשה.
אחד הנוודים הימיים האלה הוא גיבור הסרט, ימאי נטול שם בגילומו של קווין קוסטנר. הגיבור מגדל לעצמו מזון על סירתו אותה תכנן ובנה בעצמו ושותה שתן מטוהר שלו עצמו. גופו הסתגל לסביבה המימית בכך שהתפתחה בו מערכת זימים וקרומי שחיה המאפשרים לו לשהות זמן רב מתחת לפני המים ולדוג דגים בדיג תת-מימי. הגיבור נאלץ להגן על עצמו חדשות לבקרים מפני שודדים וטיפוסים מוזרים הנקרים על דרכו. באחד האירועים, בעת שסחר עם קבוצה במטרה לרכוש מזון, הוא הותקף ונכלא בכלוב. בחורה בשם הלן שחררה אותו מן הכלוב, לאחר שהבטיח לה שייקח אותה וילדה נוספת, אנולה, ליבשה. לאנולה, קעקוע על גבה, ויש המאמינים שזהו למעשה קוד או מפת סתרים, שמי שיפענח אותו יצליח להגיע ליבשה.
מיד לאחר בריחתם הם נתקלים ב"מעשנים", קבוצה של פיראטים, שכל מטרתם היא הרס והרג, וצרוף אנשי הקומונות הפזורות לקהילתם הנמצאת על מכלית ענק, המזוהה בסוף הסרט כאקסון ואלדז. המעשנים חוטפים את אנולה, במטרה להגיע בעזרת המפה המקועקעת ליבשה. לאחר תלאות והרפתקאות משיב הגיבור את אנולה וידיד בשם גרגור שגם מופיע בתחילת הסרט אשר בבעלותו כדור פורח מעלה אותם לסיפונו. הידיד מצליח להבין את סוד המפה בקעקוע והחבורה מצליחים להגיע ליבשה, שהיא פסגתו של הר גבוה לשעבר. בסצנת הסיום נראה הגיבור כשהוא חוזר לים ומפליג בה עם ספינתו (על אף בקשת אנולה שיישאר), כשאנולה והלן צופות בו.
הפקה

תקציב הסרט היה בזמנו התקציב הגבוה ביותר אי פעם לסרט קולנוע, ולאחר חריגה בהוצאות ההפקה עמדה ההשקעה בו על כ-175 מיליון דולרים. להמחשה, השתתפו בסרט 84 כפילים לפעלולי הענק שבו. אומנם ברחבי העולם הסרט הכניס כ-255.2 מיליון דולרים, אולם בארצות הברית הוא הכניס כ-88.2 מיליון דולרים בלבד, מה שהפך אותו לגבולי מבחינת ההצלחה. הסרט גם קיבל מועמדות אחת בלבד לפרס האוסקר, על סאונד. לעומת זאת הסרט קיבל ארבע מועמדויות לפרס פטל הזהב הסאטירי, שמוענק לסרטים גרועים. זאת בקטגוריות הסרט הגרוע, הבמאי הגרוע, השחקן הראשי הגרוע ושחקן המשנה הגרוע בו זכה שחקן המשנה דניס הופר.
קווין קוסטנר היה שותף לבימוי לקראת סיום הצילומים, אולם לא קיבל על כך קרדיט. הסרט גם קוצץ באופן משמעותי בשל אורכו. גרסת הבמאי היא 176 דקות, 40 דקות יותר מאורכו הסופי.
עיוורון צבעים רשתי תורשתי באדם

כיכר בבאר שבע. חציה השמאלי של התמונה יראה לאדם בעל ראיית צבעים תקינה, כפי שהוא היה רואה אותו. חציה הימני של התמונה יראה לאדם בעל ראיית צבעים תקינה, כפי שהיה רואה אותו אדם, שהמדוכים בעלי הרגישות לאורכי גל אור בינוניים אצלו, לא מתפקדים.
עיוורון צבעים רשתי תורשתי באדם הוא כל אנומליה תורשתית באדם, שגורמת לו לאנומליה מולדת בפעולת הרשתית, שגורמת לאנומליה בראיית הצבע. הסוגים הנפוצים של אנומליות אלו הם דלטוניזם אדום-ירוק, הקיים באוכלוסיות רבות אצל אחד מכל 11 גברים (8%) ואחת מכל 121 נשים, ודאוטרנומלי (deutranomaly להבדיל מ-deutranopia), הקיים אצל אחד מכל 17 גברים (6%) ואחת מכל 289 נשים. תפוצת עיוורון הצבעים רשתי, תורשתי באדם משתנה מעט מאוכלוסייה לאוכלוסייה. ככלל, עיוורון צבעים רשתי תורשתי, נפוץ יותר באוכלוסיות ילידות, ככול שהאוכלוסייה מתגוררת קרוב יותר לאחד הקוטבים ורחוק יותר מקו המשווה.
פיזיולוגיה - פעולת הרשתית הנורמטיבית בראיית צבעים

כאשר האור הפוגע ברשתית העין חזק דיו בכדי להבחין בצבעים, הוא מגרה חלבונים קולטי אור, בשם פוטופסינים, המצויים בתאים ברשתית, שקרויים מדוכים. ישנם שלושה סוגי מדוכים, ולכל סוג מדוך יש סוג פוטופסין, עם רגישות ייחודית לאור באורכי גל שונים. לכן אדם נורמטיבי רואה את צבעי העולם, כאילו הם מורכבים משלושת ״צבעי היסוד״.
לפי עוצמת הגירוי, כל תא מדוך מגרה תא עצב, מסוג תא רשתית דו-קוטבי ואלו מגרים תאי עצב מסוג תא גנגליון. גופי תאי העצב מהסוג האחרון, מאוגדים בגנגליונים, המצויים גם הם ברשתית והאקסונים שלהם יוצרים את עצב הראיה, שמעביר את המידע הראייתי מהעיניים למוח. תאי הגנגליון מסדרים את מידע הצבע בשתי סקאלות: סקאלה ירוקה-אדומה וסקאלה צהובה-כחולה. זו הסיבה שאדם נורמטיבי רואה את הירוק והאדום כצבעים ניגודיים וגם את הצהוב והכחול ככאלו.
ישנם סוגים אחדים של תאי גנגליונים ותאי עצב אחרים, ברשתית, שמעורבים בעיבוד מידע הצבע בדרכים שונות. נכון לשנת 2021 לא כל פעולות התאים האלו מובנות ברמת החלבון.
התורשה של סוגי עיוורון הצבעים הרשתיים, המולדים, הנפוצים באדם

רבים מהגנים, המקודדים לחלבונים, המעורבים בראיית צבעים, מצויים באדם על כרומוזום X. למעט מקרים של תסמונות נדירות, ולגברים יש רק כרומוזום X אחד של כרומוזום X ולנשים יש שנים. לכן, לגברים יש רק עותק אחד מכל גן כזה, ולנשים יש שניים. מכאן, שאם באוכלוסייה מסוימת, אחוז העותקים הפגומים לגן מסוים, שקשור בראיית צבעים הוא 10% (1/10), שיעור הגברים שייצרו רק חלבון פגום מהגן הזה יהיה גם הוא 1/10, אך שיעור הנשים שייצרו רק חלבון פגום מהגן הזה יהיה 1/100 (1%) בלבד, דהיינו 2(1/10). זאת משום שרק אישה, ששני עותקי הגן הספציפי הזה שלה פגומים, תייצר רק חלבון פגום מהסוג הספציפי הזה.
רוב המחלות התורשתיות הן רצסיביות. דהיינו, רק אורגניזם, שכל עותקי החלבון שהוא מייצר עם פגומים, הופך לחולה. לכן, בכל אוכלוסייה אנושית, יש הרבה פחות עיוורות צבעים מאשר עיוורי צבעים.
פתולוגיה

עיוורון צבעים רשתי, תורשתי ומולד באדם הוא כמעט תמיד עיוורון צבעים חלקי, ולא מלא. דהיינו, עיוורי צבעים אלא מתקשים להבדיל רק בין חלק מהצבעים, שאדם נורמטיבי מבדיל ביניהם. כמו כן, יש קבוצת מיעוט בין עיוורי הצבעים החלקיים, שלמרות שהיא מתקשה להבדיל בין חלק מהצבעים, שאדם נורמטיבי כן מבדיל ביניהם, קל לה להבדיל בין צבעים אחרים, שאדם נורמטיבי לא מבדיל ביניהם.
חלק מהחוקרים טוענים, שחלק מהאימהות ומהבנות של האנשים מהקבוצה האחרונה, גם מבדילות בין כל הצבעים, שאדם נורמטיבי מבדיל ביניהם, וגם מבדילות בין אותם צבעים, שרק לבני אותה קבוצה קל להבדיל ביניהם. דהיינו, הן מבדילות בין הרבה יותר צבעים מכפי שמבדיל אדם נורמטיבי.
פתולוגיה > דלטוניזם

רוב האנשים בעלי הדלטוניזם מתקשים להבדיל בין גוונים ירוקים לגוונים אדומים. מיעוטם מתקשה להבדיל בין גוונים צהובים לגוונים כחולים.
למרות שסוג עיוורון הצבעים המולד, הרשתי והתורשתי הנפוץ ביותר באדם הוא הדלטוניזם האדום-ירוק, נכון לשנת 2021, המנגנון הפתולוגי שלו, וגם של הדלטוניזם הצהוב-כחול, מובן פחות מזה של סוגי עיוורון צבעים אחרים. הדלטוניזם נובע או מפגם בתפקוד תאי התאי גנגליונים שברשתית, או מפגם בקשר בינם לבן תאי עצב אחרים ברשתית, שמעבירים את המידע החזותי אליהם. התורשה של הדלטוניזם מרמזת, שהדלטוניזם נובע מפגם בייצור חלבון בודד. הדלטוניזם האדום-ירוק נפוץ פי אלף מהצהוב-כחול.
הפגם אינו בקליטת המידע על הצבע אלא באחד משלבי העיבוד הראשונים של המידע. על פי רוב, הפגם הוא בסידור מידע הצבע בסקלה הירוקה-אדומה. במקרה הנדיר, הפגם הוא בסידור המידע בסקלה הכחולה-צהובה.
אבחנה

שיטת האבחון המקובלת היא בעזרת מבחן אישיהרה, שהמציא רופא העניים היפני, שינובו אישיהרה, בשנת 1917. במבחן זה על המתאבחן לזהות מספרים וצורות שונות מתוך סדרת איורים, המורכבים מכתמי צבע. אנשים עם סוגים שונים של עיוורון צבעים או עם ראיית צבעים נורמלית, יזהו באיורים שונים, מספרים שונים. באופן זה מאבחנים בדיוק את סוג עיוורון הצבעים שיש לנבחן, אם בכלל יש לו עיוורון צבעים.
דרך אחרת היא מבחן ריצ'מונד. במבחן זה מציגים לנבחן דפים ועליהם צורות צבעוניות הבולטות על רקע צבעוני. מבחן זה, מאפשר לזהות את סוג וחומרת הליקוי. כיוון שמשתמשים במבחן זה בסמלים פשוטים ניתן לבדוק באמצעותו ילדים קטנים.
הערות שוליים

↑  Vis Neurosci. May-Jun 2004;21(3):409-12. doi: 10.1017/s0952523804213098. Color and language: worldwide distribution of Daltonism and distinct words for "blue" Angela.
↑  Color vision deficiency MedLine Plus
↑  The dimensionality of color vision in carriers of anomalous trichromacy Gabriele Jordan; Samir S. Deeb; Jenny M. Bosten; J. D. Mollon Author Affiliations Journal of Vision July 2010, Vol.10, 12.
↑  רות נווה, עיוורון צבעים: איך מאבחנים וממה זה נובע, באתר ynet, 31 באוקטובר 2013
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
סכמת הורשת עיוורון הצבעים
כיצד נראים צבעים לאנשים עם מספר סוגי עיוורון צבעים, שנגרם בגל אי תפקוד קולטני אור ברשתית
עקום ההיענות של הפיגמנטים "פוטופסינים" בתאי המדוכים. בציר ה-X אורך גל האור. בציר ה-Y מידת הבליעה.
שמונה דוגמאות איורים מתוך מבחן אישיהרה
סמסונג גלקסי S4

| --- | --- |


Samsung Galaxy S4 (Model GT-i9500)
 מידע כללי
 סוג:  דגם של טלפון חכם 
 יצרן:  סמסונג
 תאריך הפצה:  1 באפריל 2013 
 סדרה:  סדרת סמסונג גלקסי S 
 הקודם בסדרה:  סמסונג גלקסי S III 
 הבא בסדרה:  סמסונג גלקסי S5 
 יחידות שנמכרו:  6,000,000 
 מידע טכני
 מערכת הפעלה:  אנדרואיד 4.2.2 כולל עדכון לאנדרואיד 4.4.2 כולל עדכון לאנדרואיד 5.0.1
 מעבד:  בדגם Exynos 5410 :GT-i9500, המורכב מארבע ליבות Cortex-A15 בתדר 1.6GHz לביצועים גבוהים לצד ארבע ליבות דלות-הספק Cortex-A7 בתדר 1.2GHz לביצועים נמוכים בדגם סנאפדרגון 600 :GT-i9505 המורכב מארבע ליבות Krait 300 בתדר 1.9GHz
 נפח אחסון:  16GB, 32GB או 64GB, שניתן להרחבה ל-64GB נוספים באמצעות כרטיס זיכרון.
 זיכרון:  זיכרון נדיף בנפח 2GB
 מסך:  5 אינץ' Super AMOLED full HD‏ 1920×1080 פיקסלים חיפוי Corning Gorilla Glass 3
 מצלמה:  13 מגה פיקסל (אחורית) 2 מגה פיקסל (קדמית)
 סוללה:  2,600 מיליאמפר-שעה
 רשת:  משתנה לכל דגם: GSM (דור 2/2.5), HSDPA (דור 3/3.5), LTE (דור 4)
 קישוריות:  בלוטות' 4.0 Wi-Fi בתקנים 802.11 a/b/g/n/ac NFC (תקשורת טווח אפס) משדר אינפרא-אדום GPS
 מידות
 רוחב:  70 מ"מ 
 גובה:  137 מ"מ 
 עובי:  7.9 מ"מ 
 משקל:  130 גרם
 אתר רשמי
 
Samsung Galaxy S4 (בתעתיק לעברית: סמסונג גלקסי אס 4) הוא טלפון חכם מתוצרת חברת סמסונג, הדור הרביעי בסדרת הטלפונים החכמים Samsung Galaxy S. המכשיר הוצג לראשונה ב-14 במרץ 2013, והוצגו בו שיפורים במצלמות, ברזולוצית המסך וגודלו, משקלו וכמו כן הוצגה במכשיר טכנולוגיית 'מעקב-עין' מתקדמת. המצלמה האחורית של המכשיר ברזולוציית 13 מגה-פיקסלים, והמסך שלו בגודל 5 אינץ' (127 מ"מ) ברזולוציה של 1080p. שיווק המכשיר החל ב-26 באפריל 2013 על 327 רשתות בעולם וב-155 מדינות, ובתאריכים מאוחרים יותר במדינות נוספות. לאחר שבועיים מאז הצגתו, הוא הוזמן ביותר מ-10 מיליון הזמנות מראש. למכשיר יש גרסת מיני.
בנובמבר 2013 סמסונג גלקסי אס 4 קיבל עדכון גרסה לאנדרואיד 4.3. במאי 2014 סמסונג קיבל עדכון נוסף לגרסה לאנדרואיד 4.4.2. בתאריך 21 ביוני 2014 פורסם ב'ידיעות אחרונות' כי הסוללות בישראל של ה-Samsung Galaxy S4 מתפוצצות ו"מתנפחות".
תכונות ומאפיינים > תוכנה

המכשיר משתמש במערכת ההפעלה אנדרואיד לניידים, עם ממשק משתמש גרפי (GUI) מותאם אישית של סמסונג. למכשיר מספר טכנולוגיות מתקדמות:
S Voice: בדומה למכשיר סמסונג גלקסי S III, המכשיר מגיע ביחד עם העוזרת הווירטואלית S Voice המאפשרת שליטה קולית על המכשיר וביצוע פקודות שונות כגון חיוג לאיש קשר, עדכון סטטוס בפייסבוק, ציוץ עדכונים בטוויטר, ניווט, בדיקת מזג האוויר ועוד נוספות.
מעקב-עין: בעזרת טכנולוגיית מעקב-עין מתקדמת המצוידת במצלמתו הקדמית של המכשיר, ניתן להפעיל מגוון פונקציות בעזרת תזוזת העין בלבד. כך לדוגמה, ניתן להשהות סרט וידאו בעזרת הסטת המבט מן המסך (Smart Pause), לגלול דף כאשר העין מגיעה בקריאה אל קצה המסך או באמצעות תנועת יד על המסך, ללא נגיעה בו (Smart Scroll). בנוסף, המצלמה הקדמית מאפשרת גם לקבל תצוגה מקדימה של תמונה, סרט או מסמך כלשהו באמצעות ריחוף האצבע מעל נקודה מסוימת במסך, ללא מגע במסך.
צילום: המכשיר תומך בטכנולוגיית HEVC שהיא טכנולוגיה מתקדמת לפענוח וידאו. מאפייני תוכנת הצילום כוללים בין השאר: צילום/הקלטה/שיחת וידאו כפולה בו-זמנית, תמונה ב-360 מעלות, צילום במצבים שונים, כגון צילום פנים, נוף, תנועה, ספורט וקולנוע. צילום לילה, צילום HDR, צילום פנורמי, ואמנותי.
תכונות ומאפיינים > חומרה ועיצוב

המכשיר משווק ברחבי העולם במספר דגמים והם נבדלים בשינויים במעבד, תקני תקשורת סלולרית שונים, תפוצה באזורים מסוימים בעולם וכדומה. שני הדגמים הבולטים ביותר הם GT-i9500 ו-GT-i9505: דגם ה-GT-i9500 בעל מפרט הכולל מעבד Exynos 5410, המורכב מארבע ליבות Cortex-A15 בתדר 1.6GHz לביצועים גבוהים וארבע ליבות Cortex-A7 דלות-הספק בתדר 1.2GHz לביצועים נמוכים; השימוש בליבות בדגם זה משתנה בהתאם לצורך המשתמש, ולמען חיסכון בסוללה: כשיש ביקוש לביצועים גבוהים הליבות החזקות פועלות, וכשיש ביקוש לביצועים נמוכים, הליבות החלשות פועלות, אם כי שמונה הליבות יעבדו תמיד, אך בפעולות כבדות המעבד החזק יהיה הדומיננטי בעוד המעבד החלש יעבוד בתדר נמוך ולהפך. בדגם GT-i9505 פועל מעבד סנאפדרגון 600 המורכב מארבע ליבות Krait 300 בתדר 1.9GHz. בניגוד ל-GT-i9500, ה-GT-i9505 תומך בתקן LTE. גודל מסך המכשיר הוא 4.99 אינץ', עם 441.46 פיקסלים לכל אינץ' בודד ומצויד בטכנולוגית PenTile RGBG Full HD Super AMOLED. בסוללת המכשיר מובנית יכולת תקשורת טווח אפס (NFC) המאפשרת ביצוע תשלומים בחנויות המאפשרות זאת. בנוסף, סמסונג הכריזה על שיווק אביזרים נלווים למכשיר וביניהם משטח לטעינה אלחוטית, שבעזרתו המכשיר נטען כשהוא מונח עליו.
המכשיר משווק בצבעים שחור ולבן, וממדיו הם 136.6 מ"מ אורך, 69.8 מ"מ רוחב ו-7.9 מ"מ עובי. נפחי האחסון שבמכשיר עומדים על 16GB, 32GB או 64GB, וניתן להרחיבם ל-64GB נוספים באמצעות כרטיס זיכרון מסוג microSD.
תכונות ומאפיינים > דגמים

למכשיר נוצרו דגמים שונים על ידי סמסונג. ביניהם:
תכונות ומאפיינים > דגמים > דגמים מרכזיים

GT-I9500 (נקרא גם בשם הקוד ja3gxx) – דגם ה-3G הבינלאומי, אשר מצויד בצ'יפ אקסינוס 5410 תוצרת סמסונג בעל שני מעבדים: הראשון הוא Cortex A15 ארבע-ליבתי בעל מהירות של 1.6GHz והשני הוא Cortex A7 ארבע ליבתי בעל מהירות של 1.2GHz. הדגם אינו תומך ברשת ה-LTE.
GT-I9502 – וריאציה של הדגם ה-3G הבינלאומי אשר כולל תמיכה בשני כרטיסי סים (Duel-SIM).
GT-I9505 (נקרא גם בשם הקוד jfltexx או jflte) – דגם ה-LTE הבינלאומי, אשר מצויד בצ'יפ סנאפדרגון S600 תוצרת קוולקום בעל מעבד Karit 300 ארבע-ליבתי בעל מהירות של 1.9GHz. הדגם תומך ברשת LTE והדגם הוא בעל מספר הרומים המותאמים אישית הגבוה ביותר בין הדגמים של המכשיר.
GT-I9505G (נקרא גם בשם הקוד jgedlte) – וריאציה של הדגם ה-LTE הבינלאומי, שנמכר על ידי גוגל בחנות Google Play. נקרא גם Galaxy S4 Google Play Edition.
GT-I9506 (נקרא גם LTE-A; שם קוד ks01lte) – הדגם הקוריאני של המכשיר, אשר מצויד בצ'יפ סנאפדרגון S800 תוצרת קוולקום בעל מעבד Karit 400 ארבע-ליבתי בעל מהירות של 2.3GHz. הדגם נמכר בקוריאה הדרומית בלבד, אך זמין לקנייה בישראל דרך יבואנים פרטיים.
GT-I9515 (נראה גם Value Edition) – וריאציה של הדגם ה-LTE הבינלאומי, שמגיע עם מערכת ההפעלה אנדרואיד קיטקט 4.4.2 (בניגוד לשאר הדגמים שהגיעו מהמפעל עם אנדרואיד ג'לי-בין 4.2.2) וכן מגיע במספר צבעים בניגוד לדגמים האחרים שמגיעים רק בצבעי הבסיס – שחור ולבן.
GT-I9295 (נקרא גם Galaxy S4 Active; שם קוד jactivelte) – גרסת האקטיב של המכשיר אשר כוללת חסינות בתקן IP57 למים ואבק. המפרט כמעט זהה לזה של גרסת ה-LTE הבינלאומית פרט למסך, לעיצובו של המכשיר, ולמצלמה.
תכונות ומאפיינים > דגמים > דגמים שונים

כל הדגמים השונים הם וריאציה של הדגם ה-LTE הבינלאומי.
SGH-I337 (נקרא גם בשם הקוד jflteatt) – משווק לחברת הסלולר AT&T ונעול לחברה.
SGH-I337M (נקרא גם בשם הקוד jfltecan) – משווק לקנדה.
SCH-R970C (נקרא גם בשם הקוד jfltecri) – משווק לחברת הסלולר Cricket ונעול לחברה.
SPH-L720 (נקרא גם בשם הקוד jfltespr) – משווק לחברת הסלולר Sprint ונעול לחברה.
SGH-M919 (נקרא גם בשם הקוד jfltetmo) – משווק לחברת הסלולר T-Mobile ונעול לחברה.
SCH-R970 (נקרא גם בשם הקוד jflteusc) – משווק לחברת הסלולר US Cellular ונעול לחברה.
SCH-I545 (נקרא גם בשם הקוד jfltevzw) – משווק לחברת הסלולר Verizon ונעול לחברה.
ביקורות על המכשיר

באתר GigaOM, כתב הטכנולוגיה קווין טופל ציין שהוא ממליץ על המכשיר "ללא היסוס" ושהוא "הטלפון שמגדיר את סמסונג". אתר הטכנולוגיה CNET, שסקר את המכשיר, גילה שקובצי המערכת שלו תופסים 7.5GB מזיכרון האחסון הפנימי שלו; בתגובה, יח"צנית סמסונג מסרה ש"על מנת להציע את החוויה האולטימטיבית למשתמשים שלנו אנחנו כוללים במכשיר חריץ הרחבה לכרטיס זיכרון microSD חיצוני". אולם דרך המכשיר ניתן להעביר רק קובצי מידע כמו תמונות וסרטונים אל כרטיס הזיכרון החיצוני, ולא ניתן להתקין עליו אפליקציות. הבלוגר רן בר-לוי כתב שלמרות בעיות מסוימות שהרגיש כמו איכות שיחה נמוכה והתחממות יתר, "המכשיר הוא עדיין ספינת דגל רצינית מאוד בשוק".בתחילת יוני 2013, יצא עדכון תוכנה אשר מאפשר להעביר אפליקציות לכרטיס זיכרון באופן מובנה.
מכירות

לאחר כחודש מאז שהוצג לראשונה, המכשיר נמכר ביותר מ-10 מיליון יחידות. בעקבות זאת, המכשיר הוכתר כסמארטפון הנמכר ביותר של חברת סמסונג, עד לכניסת מכשיר הגלקסי אס 5 (שממנו נמכרו בתוך שבועיים 10 מיליון יחידות).